Etter amerikaoppholdet var Paul Woxeng kontaktmann for Viknalaget i Amerika, der primus motor var John Rørvik. Sammen med Rørvik skrev han utvandrernes saga. I 1931 begynte Paul Woxeng å skrive på sin del av boka «Viknaværinger i Amerika». Det var han og Rørvik som førte boka i pennen. Boka er en utvandrersaga med fullstendige lister over hvem som utvandret, hvor de dro fra, og hvor i USA de slo seg ned.